
RAPORT DE SPECIALITATE

[bookmark: _GoBack] Subsemnata Mateșan Valeria, inspector de specialitate la Serviciul de Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând "Proiectul de hotărâre privind vânzarea a două loturi de teren situate pe strada Podgoriei, nr. 11", am constatat următoarele:
Prin HCL nr. 143/23.10.2023 a fost aprobat Raportul de oportunitate privind vânzarea a două loturi de tern situate pe strada Podgoriei, nr. 11. 
Datele de identificare ale terenurilor se regăsesc în Anexa nr.1 iar configurațiile acestora în Planșele la Proiectul de hotărâre;
Terenurile sunt proprietatea privată a orașului conform HCL nr. 26/23.02.2021 cu modificările și completările ulterioare, sunt în suprafață de 223 mp, număr cadastral 27132 și respectiv 92 mp, număr cadastral 21212 și sunt înscrise în Cartea funciară a orașului sub aceleași  numere;
Pe cele două terenuri există două construcții proprietate S.C. Oldoz S.R.L.:
- pe terenul în suprafață de 223 mp o construție dobândită conform contractului de vânzare-cumpărare nr.726/01.03.2006 încheiat între Cooperativa de Consum Boldești-Scăeni și S.C.Oldoz;
- pe terenul în suprafață de 92 mp o construcție conform autorizației de construire nr.144/15.09.2009 și a procesului verbal de recepție la terminarea lucrărilor nr. 144/2009/2010.
Pentru stabilirea prețului minim de vânzare s-a întocmit Raportul de evaluare  de către  evaluator autorizat ANEVAR, Ene Constanța, (vezi Anexa nr.2 la Proiectul de hotărâre);
Prețul minim de vânzare al terenurilor, conform Raportului de evaluare este de 7.100 euro pentru terenul în suprafață de 223 mp și respectiv 2.900 euro pentru terenul în suprafață de 92 mp, valori care nu conține TVA; 
Vânzarea se va face prin exercitarea dreptului de preempțiune de către S.C. Oldoz S.R.L., prin reprezentantul său legal Costache Adrian, proprietarul construcțiilor situate pe terenurile ce fac obiectul vânzării, conform art.6, alin.(2), pct.5, lit.b) din Regulamentul cadru privind vânzarea unor bunuri aparținând domeniului privat al orașului, aprobat prin HCL nr. 170/26.11.2019 și a art. 364, alin.(1) din OUG nr. 57/2019 privind codul administrativ;
Cumpărătorul va trebui să achite și cheltuielile generate de elaborarea actelor premergătoare hotărârii, precum și pe cele ocazionate de perfectarea actelor de vânzare-cumpărare;
 Plata se va face integral până la data încheierii actului notarial de vânzare-cumpărare, in lei, la cursul stabilit de BNR in preziua plății;
 Față de cele mai sus menționate, consider că inițierea acestui Proiect de hotărâre este necesară și oportună.

                                                            Întocmit,
                                                     Mateșan Valeria
